OpenLLM-France/wikimedia huggingface dataset:
# Kidal

Kidal (tifinag: ⴾⴸⵍ) és una petita població i comuna de la regió desèrtica del nord de Mali. La ciutat se situa a 285 km al nord-est de Gao i és la capital del Cercle de Kidal i de la regió de Kidal. La comuna està situada dins del territori que el Moviment Nacional per a l'Alliberament de l'Azawad (MNLA) reclama com a estat nació independent de l'Azawad, reclamació que no ha estat reconeguda per la comunitat internacional. Té una àrea d'aproximadament 9.910 quilòmetres quadrats, que inclou la ciutat de Kidal i 31 altres assentaments.
El 30 de març del 2012, Kidal i la seva base militar van ser capturades pel MNLA com a part de la rebel·lió tuareg, que tenia per objectiu la proclamació de la independència de la regió de l'Azawad. Un portaveu de la Junta Militar de Mali va dir que "per preservar la vida de les persones de Kidal, el comando militar ha decidit no perllongar la batalla". Gao i Tombuctú van ser capturades durant les 48 hores següents, i el 6 d'abril, el MNLA va declarar la independència de l'Azawad de Mali.

## Referències

* ↑ citation | title=Communes de la Région de Kidal | publisher= Ministère de l'administration territoriale et des collectivités locals, République du Mali | url= http://www.matcl.gov.ml/pdf/comregkidal.pdf Arxivat 2012-03-09 a Wayback Machine. | language=French
* ↑ cita web |url= http://www.bbc.co.uk/news/world-africa-17562066 |títol=Mali coup: Rebels seize desert capital Kidal |data= 30 de març de 2012| editorial=BBC News |dataaccés=13 de juliol de 2012
* ↑ Citanotícia|url= http://english.alarabiya.net/articles/2012/04/06/205763.html%7Cagency=Al Arxivat 2014-08-19 a Wayback Machine. Arabiya|títol=Tuareg rebels declari the independence of Azawad, north of Mali|data=6 d'abril de 2012|dataaccés=13 de juliol de 2012 http://www.mnlamov.net/component/content/article/169-declaration-dindependance-de-lazawad.html Arxivat 2012-10-18 a Wayback Machine.

## Enllaços externs

* Pla de Sécurité Alimentaire Commune Urbaine de Kidal 2007-2011 (en francès). Commissariat à la Sécurité Alimentaire, République du Mali, USAID-Mali, 2007.
* Programme de renforcement des capacités nationales pour uneix gestion stratégique du développement (PRECAGED): Schéma d'aménagement et de développement de la commune urbaine de Kidal (en francès). République du Mali: Ministère de l'économie programme des nations unies et des finances, 2002.
# Karimat El-Sayed

Karimat El-Sayed (Egipte, 10 de desembre de 1933) és una acadèmica egípcia, cristal·lògrafa i defensora de l'educació de les dones. És professora de cristal·lografia a la Universitat d'Ain Shams. Va ser presidenta de la Societat Egípcia de Cristal·lografia i Aplicacions i va estar a càrrec de la Divisió d'Educació de la Unió Internacional de Cristal·lografia.
El-Sayed es va graduar amb honors en matemàtiques i física a la Universitat d'Ain Shams en 1957. Al 1965, va completar el doctorat a la University College de Londres sota la direcció de Kathleen Lonsdale. Amb el suport de Lonsdale, va ser capaç de relacionar la vibració atòmica dels materials amb la seva expansió a causa de l'increment de la temperatura.
La majoria dels seus treballs estudien les estructures de materials, les propietats microestructurals i l'aplicació d'impureses en els materials rellevants per a la metal·lúrgia industrial i en els materials semiconductors. Va ser fundadora de la secció femenina del Departament de Física de la Universitat de King Abdul-Aziz (1975). Va ser presidenta de la Divisió d'Educació de la Unió Internacional de Cristal·lografia durant tres anys i presidenta del Comitè Egipci de Cristal·lografia.
Karimat El-Sayed també ha publicat estudis i dissertat sobre la participació de les dones en la ciència, en particular en l'estudi de materials, incentivant a les joves a seguir el seu exemple.
El-Sayed està casada amb un altre físic. Tenen dos fills, una filla i quatre nets.

## Premis

* 2003: Premi L'Oréal-UNESCO per a les dones i la ciència.

## Referències

* 1 2 El-Sayed, Karimat «Women in Physics in Egypt». American Institute of Physics, 20-08-2002. DOI: 10.1063/1.1505283 [Consulta: 2 setembre 2020].
* 1 2 El-Rashidi, Yasmine «Dr Karimat El-Sayed». , 2003 [Consulta: 2 setembre 2020]. Arxivat 2015-05-30 a Wayback Machine. «Còpia arxivada». Arxivat de l'original el 2015-05-30. [Consulta: 12 febrer 2021].
* ↑ El-Sayed, Karimat «The crystal structure (at five temperatures) and anisotropic thermal expansion of anthraquinone». Acta Crystallographica, 29-03-1965. DOI: 10.1107/S0365110X6600001X [Consulta: 2 setembre 2020].
* 1 2 3 A Woman of Substance, Gulf News, 2003, accedit 17 de març de 2014
* ↑ «Egypt». 2014 International Year of Crystallography. [Consulta: 17 març 2014].
* ↑ «L’ORÉAL-UNESCO science award», 29-07-2009.
# Meiocampa

Meiocampa és un gènere de diplurs de la família Campodeidae. Hi ha almenys cinc espècies descrites en Meiocampa.

## Taxonomia

* Meiocampa arizonica Bareth & Conde, 1958$^{icg}$
* Meiocampa hermsi Silvestri, 1933$^{icg}$
* Meiocampa mickeli Silvestri, 1933$^{icg}$
* Meiocampa newcomeri Silvestri, 1933$^{icg}$
* Meiocampa wilsoni (Silvestri, 1912)$^{icg}$
Fonts de les dades: i = ITIS, c = Catalogue of Life, g = GBIF, b = Bugguide.net

## Referències

* 1 2 «Meiocampa Report» (en anglès). Integrated Taxonomic Information System (ITIS).
* 1 2 «Browse Meiocampa» (en anglès). Catalogue of Life. Arxivat de l'original el 2021-07-12. [Consulta: 9 juliol 2021].
* 1 2 «Meiocampa» (en anglès). GBIF.
# Torre del Serentill

La Torre del Serentill és un mas del municipi de Torre-serona, a la comarca catalana del Segrià.
# Carles Güell de Sentmenat

Carles Güell de Sentmenat (Barcelona, 1930 - Barcelona, 22 de desembre de 2012) fou un polític centrista i empresari català. Com a parlamentari fou membre de la Comissió dels Vint que redactà l'avantprojecte d'Estatut d'Autonomia de Catalunya de 1979.

## Inicis

Nascut a Barcelona el 1930, era besnet d'Eusebi Güell i Bacigalupi, mecenes d'Antoni Gaudí i president del Centre Català el 1880. Els seus pares van ser Eusebi Güell i Jover, tercer vescomte de Güell i tercer marquès de Gelida, i Maria Lluïsa de Sentmenat Güell, filla del novè marquès de Castelldosrius i cosina germana seva. Es llicencià en Enginyeria Química per l'Institut Químic de Sarrià i més tard obtingué el PADE per l'IESE. Es casà amb María Mercedes López Satrústegui.

## Trajectòria empresarial i institucional

Treballà als negocis familiars com a conseller-delegat de la Companyia Asland fins al 1977. El 1958 fou un dels fundadors del Cercle d'Economia, que va presidir de 1965 a 1969. També va presidir el Círculo Ecuestre i promogué el Comitè Espanyol de la Lliga Europea de Cooperació Econòmica, del qual fou president durant vuit anys.

## Trajectòria política

El 1976 fou un dels fundadors i president del partit Centre Català, que es va presentar a les eleccions generals espanyoles de 1977 dins la coalició Unió del Centre i la Democràcia Cristiana de Catalunya, per la qual fou elegit diputat per la província de Barcelona.
El 1978, com a parlamentari representant el seu partit, fou un dels pares de l'Estatut de Sau. És a dir, membre de la Comissió dels Vint que redactà al parador de Sau, les Masies de Roda l'avantprojecte d'Estatut d'Autonomia de Catalunya de 1979.
Quan el partit Centre Català es va desfer el 1978, impulsà la creació de la Unió del Centre de Catalunya, de la qual fou president, i amb la qual fou elegit regidor de l'Ajuntament de Barcelona a les eleccions municipals espanyoles de 1979. Amb el seu grup formà part de la coalició Centristes de Catalunya-UCD fins que es va dissoldre el 1982.
Fou president de la Junta d'Obres i del Port Autònom de Barcelona del 1979 al 1985. L'any 1994 la Generalitat de Catalunya li va atorgar la Creu de Sant Jordi i el 2007 va rebre la Medalla d'Honor de Barcelona. Morí el 22 de desembre de 2012 a Barcelona, als vuitanta-dos anys.

## Referències

* 1 2 Cullell, Pere; Farràs, Andreu. L'oasi català. Barcelona: Planeta, 2001, p. 36.
* ↑ «Carles Güell de Sentmenat». Gran Enciclopèdia Catalana. Barcelona: Grup Enciclopèdia Catalana.
* ↑ Article d'Andreu Mayayo "Els parlamentaris (i la parlamentària) de la Comissió del vint" Barcelona 1999
* ↑ «Mor el polític i empresari català Carles Güell de Sentmenat». Ara.cat, 23-12-2012. [Consulta: 23 desembre 2012].
* ↑ «Mor l'empresari català Carlos Güell de Sentmenat». 324.cat, 23-12-2012. [Consulta: 23 desembre 2012].

## Enllaços externs

* Informació de Carlos Güell al Congrés de Diputats (castellà)
# L'abisme

L'abisme (títol original: The Deep) és una pel·lícula dels Estats Units, dirigida per Peter Yates, estrenada el 1977. Ha estat doblada al català.

## Argument

Una parella de submarinistes (Gail Berke i David Sanders) passen les seves idíl·liques vacances a les Bermudes i troben per casualitat les restes d'un vaixell de càrrega de la Segona Guerra Mundial que conté un tresor així com milers d'ampolles de morfina. Demanen ajuda a un caçador de tresors però són ràpidament amenaçats per la màfia local.

## Repartiment

* Robert Shaw: Romer Treece
* Jacqueline Bisset: Gail Berke
* Nick Nolte: David Sanders
* Louis Gossett, Jr.: Henri Cloche
* Eli Wallach: Adam Coffin
* Dick Anthony Williams: Slake

## Al voltant de la pel·lícula

* La cançó Down, Deep Inside composta per John Barry i interpretada per Donna Summer va ser nominada al Globus d'Or a la millor cançó original el 1978 .
* La pel·lícula va ser igualment nominada el mateix any a l'Oscar al millor so (Walter Goss, Dick Alexander, Tom Beckert i Robin Gregory) i al BAFTA a la millor fotografia (Christopher Challis).
* Els concursos de samarretes mullades tindrien l'origen en una aparició de Jacqueline Bisset en una escena al començament de la pel·lícula on se la veu nedar sota l'aigua, a continuació emergir portant un maillot de bany escotat i una samarreta mullada.

## Referències

* ↑ esadir.cat. L'abisme. esadir.cat.
* ↑ «The Deep». The New York Times.
# Rondae Hollis-Jefferson

Rondae Hollis-Jefferson (nascut el 3 de gener de 1995 en Chester, Pennsilvània) és un jugador de bàsquet estatunidenc que actualment juga en els Brooklyn Nets de l'NBA. Amb 2,01 metres (6 peus i 7 polzades) d'alçada, juga en la posició d'aler.

## Enllaços externs

* Estadístiques de Rondae Hollis-Jefferson a Basketball-Reference.com (anglès)
* Fitxa universitària a ArizonaWildcats.com (anglès)
# Nicolás Tivani Pérez

Germán Nicolás Tivani Pérez (31 d'octubre de 1995) és un ciclista argentí, professional des del 2017. Actualment corre a l'equip Team Corratec–Selle Italia.

## Palmarès

* 2012
** Campió de l'Argentina júnior en ruta
* 2014
** Vencedor d'una etapa a la Volta a Mendoza
* 2015
** Vencedor d'una etapa a la Volta a Mendoza
* 2016
** Vencedor d'una etapa al Tour de San Luis
** Vencedor d'una etapa a la Volta al Marroc
* 2017
** Campió de l'Argentina sub-23 en ruta
** Campió de l'Argentina sub-23 en contrarellotge
** 1r al Ruta d'Or
** Vencedor d'una etapa a la Volta a Bulgària (nord)
* 2018
** 1r a la Volta a Sèrbia i vencedor d'una etapa
* 2019
** Vencedor d'una etapa a la Volta a San Juan
** Vencedor de 2 etapes a la Volta a l'Uruguai
* 2020
** 1r a la Doble Media Agua
* 2021
** 1r al Giro del Sol San Juan
** 1r a la Doble Media Agua
** Vencedor d'una etapa a la Doble Calingasta
* 2022
** 1r a la Vuelta del Porvenir San Luis i vencedor de 2 etapes
** 1r a la Vuelta a Formosa Internacional i vencedor de 2 etapes
** 1r a la Mendoza-San Juan
** Vencedor d'una etapa al Giro del Sol San Juan
* 2023
** 1r a la Cupa Max Ausnit
* 2024
** Vencedor d'una etapa al Gran Premi Abimota
** Vencedor d'una etapa a la Volta a Portugal

## Referències

* ↑ «TEAM CORRATEC». UCI.org. Union Cycliste Internationale. [Consulta: 29 desembre 2022].

## Enllaços externs

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Miofibril·la

Una miofibril·la (el prefix mio significa múscul) és la unitat bàsica del múscul. És una estructura contràctil que travessa les cèl·lules del teixit muscular i li dona propietats de contracció i d'elasticitat les quals permeten fer els moviments característics dels músculs. Cada fibra muscular conté centenars o milers de miofibril·les. Les miofibril·les estan suspeses dins la fibra muscular en una matriu (citoplasma) anomenada sarcoplasma.
Els músculs estan compostos per cèl·lules tubulars anomenades miòcits o miofibres. Les miofibres estan compostes de miofibril·les tubulars. Les miofibril·les estan compostes de proteïnes llargues com l'actina, miosina i titina i altres proteïnes que les mantenen juntes. Aquestes proteïnes estan organitzades dins de filaments fins i filaments gruixuts, els quals es repeteixen al llarg de la miofibril·la en seccions que s'anomenen sarcòmers.

## Estructura

Cada miofibril·la té una longitud d'1 a 2 micres i presenta una alternança de bandes fosques i de bandes clares.
Els filaments de les miofibril·les, miofilaments, consten de dos tipus, fi i gruixut.
* Els filaments fins consten principalment de la proteïna actina, unides amb filaments de nebulina.
* Els filaments gruixuts consten principalment de la proteïna miosina mantinguda en el seu lloc per filaments de titina.

## Funcions

* Capacitat contràctil.
* El teixit muscular està altament especialitzat amb acció sincronitzada i seqüencial de contraccions que impliquen tot el teixit biològic.

## Enllaços externs

* http://www.nismat.org/physcor/muscle.html Arxivat 2013-06-22 a Wayback Machine.
* http://msjensen.cehd.umn.edu/1135/Links/Animations/Flash/0008-swf_sarcomere_shor.swf Arxivat 2008-12-17 a Wayback Machine.
(animation of sarcomeres contraction)
# Karima Sánchez i Ramis

Karima Sánchez i Ramis (Palma, 21 d'abril de 1991) és una esportista de lluita lliure mallorquina. Va acabar cinquena a la Copa del Món de 2014, setena al Campionat d'Europa de 2016 i vuitena als Jocs Europeus de 2015. Fou guanyadora dels Jocs Mediterranis de 2009, quarta el 2013 i campiona dels Jocs Mediterranis de 2015.

## Referències

* ↑ Gavilán, José Antonio. «Aunque haga un buen papel en Baku o en Las Vegas, la situación está difícil» (en castellà). AvanceDeportivo.es, 12-06-2015. [Consulta: 19 setembre 2020].
* ↑ «Athletes - Karima Sanchez Ramis» (en anglès). Baku2015.com. Arxivat de l'original el 13 gener 2017. [Consulta: 12 octubre 2020].
* ↑ «Sanchez Ramis, Karima (ESP)» (en anglès). IAT.Uni-Leipzig.de. [Consulta: 12 octubre 2020].
# Thisted

Thisted és una ciutat danesa del nord-oest de la península de Jutlàndia, a l'illa de Vendsyssel-Thy, és la capital del del municipi de Thisted que forma part de la regió de Nordjylland, ambdós creats l'1 de gener del 2007 com a resultat d'una reforma territorial.
Thisted és una ciutat portuària a la riba del Limfjord, el fiord que divideix la península de Jutlàndia. El nom de la ciutat deriva del déu de la mitologia escandinava Týr i es podria traduir com lloc dedicat a Týr.
L'any 1500 va obtenir l'estatus de ciutat mercat.
Thisted té un equip de futbol Thisted FC que habitualment juga a la primera divisió danesa.
El 6 de gener de 2010 s'hi varen registrar 83 cm de neu acumulada, essent un rècord europeu.

## Persones de Thisted

Era originari de Thisted en Grethe Rask, un metge que treballà a l'Àfrica a la dècada del 1970 i que va ser el primer cas detectat de SIDA.
Varen néixer a la població:
* Jesper Grønkjær, jugador de futbol.
* Jens Peter Jacobsen, poeta, novelista, i científic
* Bent Larsen, Gran Mestre d'escacs

## Enllaços externs

* Web municipal de Thisted

## Referències

* ↑ Thisted - Udvalgte stednavnes betydning, NAVNEFORSKNING, Universitat de Copenhaguen
* ↑ Fortsat snestormslignende tilstande i Nordvestjylland TV 2 Danmark, 6-1-2010.

## Vegeu també

* Llista de ciutats de Dinamarca
# Carme Barrios i Muntané

Carmen Barrios Muntané (Buenos Aires, 1909 – Barcelona, 25 de desembre de 2009) va ser una pintora barcelonina documentada als anys trenta i quaranta del segle xx.
Filla de Evaristo Barrios Zudaire (+1942) i Cinta Muntané va néixer a Buenos Aires al 1909, va estudiar a l'Escola de Belles Arts de Barcelona. Així, va participar en l'exposició de dibuixos i aquarel·les dels alumnes d’aquesta escola que es va fer entre el 31 maig i el 13 de juny de 1930 a les Galeries Laietanes de Barcelona.
Pocs anys més tard, consta entre els participants de l'Exposició de Primavera de 1935 que organitzava Junta Municipal d’Exposicions d’Art de Barcelona i que aquell any es va fer al Saló d’Art Modern. Segons el catàleg d’aquesta mostra, hi va presentar una natura morta. Passada la Guerra Civil, l’any 1942 va participar amb una figura a l'Exposició Nacional de Belles Arts de Barcelona.
Segons les informacions dels catàlegs de les exposicions, residia a Barcelona, on va morir el 25 de desembre de 2009.

## Referències

* ↑ «esquela de Evaristo Barrios Zudaire». La Vanguardia, 21-05-1942, pàg. 8.
* 1 2 «Esquela online de Carmen Barrios Muntané fallecido en Barcelona #DEP». [Consulta: 22 juny 2021].
* 1 2 Exposición Nacional de Bellas Artes de Barcelona. Primavera 1942. Catálogo oficial. Barcelona: Ajuntament de Barcelona, Instituto Gráfico Oliva de Vilanova, 1942, p. 68, cat. 40.
* 1 2 Repertori de catàlegs d'exposicions col·lectives d'art a Catalunya (fins a l'any 1938). 1. ed. Barcelona: Institut d'Estudis Catalans, 2002, p. 188 i 257. ISBN 84-7283-661-4.
* ↑ Exposició de primavera 1935. Saló de l’art modern. Barcelona: Junta Municipal d’Esposicions d’Art de Barcelona, 1935, p. 14, cat. 10.
# Micky Dymond

Micky Dymond (Garden Grove, 21 de gener de 1965) és un antic pilot professional de motociclisme nord-americà. Va començar com a pilot de motocròs i va competir als Campionats AMA entre el 1982 i el 1992, on va guanyar dos títols de 125cc consecutius amb Honda (1986-1987). Més tard es dedicà a competir en supermotard i pujades de muntanya i, entre d'altres, guanyà el campionat AMA de Supermoto i la Pikes Peak International Hillclimb (ambdós el 2005 amb KTM) i l'Xtreme Outlaws Supermoto amb Honda el 2010.

## Palmarès
### Títols per any

| Any | Equip | Campionat | Classe |
| 1986 | Honda | AMA Motocross | 125cc |
| 1987 | Honda | AMA Motocross | 125cc |
| 2005 | KTM | AMA Supermoto | Unlimited |

### Resum

* 2 Campionats AMA de motocròs 125cc
* 1 Campionat AMA de Supermoto

## Obra publicada

* Dymond, Micky; Bailey, David (pròleg). Armijo, Vic i Mueller Thomas (ed). The Legends of the Road: Where physical limits meet faith and pride (en anglès). Autoeditat (CreateSpace), 2017. ISBN 978-1548022389.

## Referències

* ↑ «Micky Dymond» (PDF) (en francès). memotocross.fr. [Consulta: 5 setembre 2023].
* ↑ «Micky Dymond career statistics» (en anglès). racerxonline.com. [Consulta: 23 agost 2023].
Campions AMA de motocròs 250$^1$ :
1974 - Smith
1975 - Smith
1976 - Hannah
1977 - Glover
1978 - Glover
1979 - Glover
1980 - Barnett
1981 - Barnett
1982 - Barnett
1983 - O'Mara
1984 - Ward
1985 - Lechien
1986 - Dymond
1987 - Dymond
1988 - Holland
1989 - Kiedrowski
1990 - Cooper
1991 - Kiedrowski
1992 - Emig
1993 - Henry
1994 - Henry
1995 - Lamson
1996 - Lamson
1997 - Carmichael
1998 - Carmichael
1999 - Carmichael
2000 - Pastrana
2001 - Brown
2002 - Stewart
2003 - Langston
2004 - Stewart
2005 - Tedesco
2006 - Villopoto
2007 - Villopoto
2008 - Villopoto
2009 - Dungey
2010 - Canard
2011 - Wilson
2012 - Baggett
2013 - Tomac
2014 - Martin
2015 - Martin
2016 - Webb
2017 - Osborne
2018 - Plessinger
2019 - Cianciarulo
2020 - Ferrandis
2021 - J. Lawrence
2022 - J. Lawrence
2023 - H. Lawrence :
$^1$Del 1974 al 2005 era el Campionat AMA de motocròs 125cc, MX Lites del 2006 al 2008. :
# Kara-Köl

* Per a altres significats, vegeu «Karakol».
Kara-Köl és un llac a la part occidental del riu Zarafshan a l'Uzbekistan entre Bukharà i Charjuy, a la conca anomenada Samdjan. El seu nom iranià és Bargin-farakh. Ha estat identificat com el Kara Köl esmentat a les inscripcions d'Orkhon. Fou teatre d'una batalla entre els Turcs Orientals manat per Kultigin o Kultegin (716-731) i els rebels Az (potser els turgesh o Turcs Occidentals). Txagatai i Ogodei hi van passar l'hivern del 1222 al 1223. Al segle xix els russos hi van construir un fort (Fort Kara-Köl) a la seva riba.

## Bibliografia

* Bosworth, C.E. " Ḳarā-Köl". Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2012. 6 d'abril de 2012 <http://referenceworks.brillonline.com/entries/encyclopaedia-of-islam-2/kara-kol-SIM_3891>
* Barthold, Turkestan
# Resolució 2125 del Consell de Seguretat de les Nacions Unides

La Resolució 2125 del Consell de Seguretat de les Nacions Unides fou adoptada per unanimitat el 18 de novembre de 2013. El Consell va ampliar en 12 mesos l'autorització establerta a la Resolució 1851 (2008) per afrontar la pirateria al golf d'Aden als països amb capacitat marítima necessària, permetent-los confiscar vaixells i armes i arrestar sospitosos.
El Consell va convocar les autoritats somalis a processar els pirates i patrullar les seves aigües territorials; així com fer esforços per trobar i jutjar els qui estaven darrere de la pirateria. Es va demanar a tots els països que criminalitzessin la pirateria i ajudessin Somàlia a enfortir la seva capacitat marítima. Alhora, el Consell continuava considerant l'establiment de tribunals especialitzats contra la pirateria a Somàlia.

## Referències

* ↑ Nacions Unides. «SC tightens anti-piracy measures, agrees to consider creation of specialized courts in Somalia, broader region», 18-11-2013.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Primer Congrés Litúrgic de Montserrat

El Primer Congrés Litúrgic de Montserrat fou un congrés sobre litúrgia celebrat al monestir de Montserrat del 5 al 10 de juliol de 1915. Significà l'entrada del moviment litúrgic belga creat per Lambert Beaduin a Catalunya i Espanya.
Al voltant del nunci Francesco Ragonesi tots els bisbes de les diòcesis catalanes i més de 2.000 congressistes dels Països Catalans es reuniren al voltant d'homilies i conferències per debatre sobre com millorar la litúrgia de la missa. Entre les conseqüències que tingué destaca la publicació de l'Eucologid e Carreras Clascar i Tarré, la creació de l'Associació Gregorianista el 1916 i dels Amics de l'Art Litúrgic el 1925.
En tres ocasions se n'ha fet una commemoració, l'última fou l'abril de 2015, amb motiu del centenari del congrés. Bernabé Dalmau considera que tant el congrés com alguns esdeveniments com la consagració del Temple Expiatori de la Sagrada Família amb Benet XVI reflecteixen la consciència d'unitat pastoral de Catalunya i d'identitat cristiana.

## Referències

* 1 2 «Primer Congrés Litúrgic de Montserrat». Gran Enciclopèdia Catalana. Barcelona: Grup Enciclopèdia Catalana.
* 1 2 Dalmau, Bernabé «Cent anys de moviment litúrgic». Serra d'Or, Juliol-agost 2015 [Consulta: 14 juliol 2015]. Arxivat 15 de juliol 2015 a Wayback Machine.
* ↑ EFE «Montserrat y los obispos catalanes convocan el IV Congreso Litúrgico». La Vanguardia, 12-04-2015 [Consulta: 14 juliol 2015].
# Navacepedilla de Corneja

Navacepedilla de Corneja és un municipi de la província d'Àvila, a la comunitat autònoma de Castella i Lleó. El 2023 tenia 95 habitants.

## Referències

* ↑ «Castilla y León (Spain): Municipalities in Provinces» (en anglès), 3 gener 2024. [Consulta: 14 juliol 2024].